**Stredoškolské štipendiá v 2. polroku šk. roka 2016/2017**

 Poskytovanie stredoškolských štipendií sa realizuje podľa zákona č. 245/2008 Z. z. o výchove a vzdelávaní (školského zákona), podľa **§ 149 Štipendium**.

Štipendium sa poskytuje žiakovi mesačne na základe rozhodnutia riaditeľky školy

a) pri priemernom prospechu žiaka do 2,0 vo výške 50 % sumy životného minima nezaopatreného dieťaťa,

b) pri priemernom prospechu žiaka horšom ako 2,0 do 2,5 vo výške 35 % sumy životného minima nezaopatreného dieťaťa,

c) pri priemernom prospechu žiaka horšom ako 2,5 do 3,5 vo výške 25 % sumy životného minima nezaopatreného dieťaťa.

Sumy životného minima sa podľa §5 zákona č. 601/2003 Z. z. o životnom minime v znení neskorších predpisov, upravujú vždy k 1.júlu bežného kalendárneho roku.

**Výška štipendia v školskom roku 2016/2017 je:**

**a) 45,21 € pri priemernom prospechu žiaka do 2,0 vrátane,**

**b) 31,65 € pri priemernom prospechu žiaka horšom ako 2,0 do 2,5 vrátane,**

**c) 22,61 € pri priemernom prospechu žiaka horšom ako 2,5 do 3,5 vrátane.**

Štipendium sa vypláca mesačne a možno ho poskytnúť žiakovi, ktorý je žiakom denného štúdia strednej školy, odborného učilišťa alebo praktickej školy, **ak sa spoločne posudzuje s osobami**,

**a) ktorým sa poskytuje dávka v hmotnej núdzi a príspevky k dávke v hmotnej núdzi**,

prílohou k žiadosti o štipendium je aktuálny doklad z úradu práce sociálnych vecí a rodiny o poberaní dávok v hmotnej núdzi (na doklade musí byť februárový dátum), alebo

**b) u ktorých jedna dvanástina príjmu za kalendárny rok predchádzajúci kalendárnemu roku, v ktorom sa žiada o štipendium, je najviac vo výške životného minima** , prílohou k žiadosti sú potvrdenia o príjme rodičov za celý rok 2016 . Za príjem sa považuje čistý príjem zo závislej činnosti, príjem zo samostatnej zárobkovej činnosti, prídavok na dieťa, daňový bonus, rodičovský príspevok, výživné, zaopatrovací príspevok, dávka a príspevky v hmotnej núdzi, dávky sociálneho poistenia (dôchodky, dávka v nezamestnanosti, nemocenské, materské, ošetrovné, a pod.). V prípade nezamestnaných rodičov je potrebné aj potvrdenie, že sú v evidencii nezamestnaných a potvrdenie o výške prijatých dávok v nezamestnanosti za rok 2016.

Potrebné je predložiť originály dokladov. Čestné prehlásenia (napr. o dobrovoľnej nezamestnanosti, o neplatení výživného, ...) nie sú dokladmi k žiadosti o poskytnutie štipendia.

***Žiadosť žiaka o štipendium.***

Podľa školského zákona § 149 ods. (3) štipendium sa poskytuje na základe písomnej žiadosti podanej žiakom (ak je plnoletý) alebo jeho zákonným zástupcom riaditeľke Strednej odbornej školy techniky a služieb, Laskomerského 3, Brezno.

* **Žiaci, ktorí poberali stredoškolské štipendium v 1. polroku šk. r. 2016/2017** **doložia** **polročný výpis známok.** Novú žiadosť o štipendium nepodávajú.
* **Žiaci, ktorí štipendium v 1. polroku šk. r. 2016/2017 nepoberali a o priznanie stredoškolského štipendia požiadajú až v 2. polroku šk. r. 2016/2017**, **predložia žiadosť o poskytnutie štipendia + príslušné potvrdenia + polročný výpis známok.**

**Doklady, potvrdenia a kópiu výpisu známok za 1. polrok 2016/2017  odovzdať PhDr. Medveďovej do 27. 02. 2017.**